Document ID: /roh_data/filtered/fineweb-2-filterrobots_roh.jsonl.gz/65858

Planisaziun d’utilisaziun veias da bike e viandar
Fegnameira dalla planisaziun d’utilisaziun da veias da bike e viandar è chella, da neir siva agl squitsch adegna pi grond dallas differentas gruppas d’utilisaziun sen la reit da veias e chegl cun en concept da palar igls utilisaders ed evitar uscheia conflicts tranter turissem, tgatscha, forestalesser ed agricultura. Igl project vign accumpagnea da Maren Berwert digl biro d’inschignier Caprez e duess esser saro giu l’antschatta dalla stad 2023.
Proceder
Ainten en amprem pass rimna la bike-community – vot deir tot las persungas interessadas da bike da Surses, coordino antras igl Club da velos Surses – lour trails da giaveisch e dessegna la reit da veias correspondenta ainten ena carta.
Chella carta vign cumplettada antras la manadra digl project cun tot las zonas d’utilisaziun e da schurmetg e serva sessour scu basa da discussiun.
An workshops cun represchentants dalla bike-community, digl turissem, dalla gruppa digls sarvetschs communals e forestals scu er digl svilup digl li digl cumegn, digls uffezis cantunals (Uffezi per nateira ed ambiaint, Uffezi per tgatscha e pestga), digl post spezialiso per traffic plang e dallas uniuns pigl ambiaint vign tractada sessour l’antiera reit da veias.
Cooperaziun – dei las tias propostas!
Ist er te gugent an viadi segls trails da Surses? Alloura t’annunztga ed ans do ancunaschaint, chegl tgi te giaveischas, tge tschancungs dalla veia tgi mantgan, tge veias tgi duessan neir mantigneidas per bikers.
Tarmetta igls ties resungs anfignen igl pi tard igl 1. da favrer per mail a Linda Netzer (<email-pii>) Idealmaintg dessegnas las tias propostas direct ainten ena carta.
Nous vagn en grond privilegi aint igl Grischun: nous dastgagn ans muantar cugls mountainbikes sen las veias uffizialas. Vegians chito da chel privilegi ed ampruagn dad esser plagn risguard anvers igls basigns digls oters!